Diari Oficial de la Generalitat Valenciana


Sumari del DOGV 5696, del 05-02-2008 (2008/656)

Notificació a Enrique Boix Arnandis.
------------------------------------

### Dades del document

Número de DOGV
:   5696

Data del DOGV
:   05-02-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/656


Data del document
:   16-01-2008

Organisme emissor
:   Conselleria de Justícia i Administracions Públiques

Tipus de document
:   Edicte

Notificació a Enrique Boix Arnandis. [2008/656]  
Per no haver sigut possible practicar en el domicili de l'interessat la notificació que es relaciona a continuació, es procedix a la seua publicació en el Diari Oficial de la Comunitat Valenciana, a l'efecte del que disposa l'article 59.5 de la Llei de Règim Jurídic de les Administracions Públiques i del Procediment Administratiu Comú (Llei 30/1992 de 26.11, BOE 27.11.1992).   
Assumpte: notificació de la Resolució de 20 de novembre de 2007, del director general d'Administració Autonòmica, del Recurs de Reposició interposat per Enrique Boix Arnandis, contra la Resolució de 4 de juny de 2007, de la Direcció General d'Administració Autonòmica, per la qual es fa públic el llistat definitiu de la borsa d'ocupació temporal, grup B, sector administració especial, enginyers tècnics forestals.  
Referència: EP/ms 07/0116  
«Vist el Recurs de Reposició, interposat per Enrique Boix Arnandis, contra la Resolució de la Direcció General d'Administració Autonòmica amunt citada, per a la seua adequada resolució s'ha de tindre en compte la concurrència dels següents:   
Antecedents de fet  
Primer. Per mitjà d'un escrit registrat d'entrada el 21 de juliol de 2007, el Sr. Boix Arnandis presenta recurs de reposició contra la Resolució, de data 4 de juny de 2007 de la Direcció General d'Administració Autonòmica. D'altra banda, en l'indicat escrit de recurs l'interessat sol·licita que es valoraren novament els seus mèrits per haver omés en la puntuació alguns dels mèrits que el mateix recurrent exposa en el seu recurs.  
Segon. Amb data 16 de juliol de 2007, el cap del Servei de Provisió de Llocs emet un informe en què conclou que es creu convenient la desestimació del recurs interposat.  
En conseqüència, a la vista dels fets enunciats, i tenint en compte els següents  
Fonaments de dret  
Primer. El director general d'Administració Autonòmica resulta competent per a conéixer del present Recurs, que ha sigut interposat dins del termini legal i per persona legitimada. Tot això de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció resultant després de la modificació feta per la Llei 4/1999, de 13 de gener (d'ara en avant LRJ-PAC).  
Segon. D'altra banda, l'escrit en què es formula el recurs compleix, almenys en l'essencial, els requisits exigits per l'article 110 de la LRJ-PAC.  
Tercer. Respecte de les al·legacions efectuades pel recurrent:  
Per Resolució de 23 de febrer de 2007, de la Direcció General d'Administració Autonòmica es constitueix la borsa d'ocupació temporal per al nomenament de funcionaris interins, grup B, sector administració especial, enginyers tècnics forestals. En l'apartat quart de l'esmentada Resolució s'estableix la forma en què seran ordenats els aspirants prenent en consideració la seua experiència professional, exercicis superats en proves selectives, coneixements del valencià i idiomes comunitaris, la possessió d'altres titulacions acadèmiques, etc.  
En l'apartat sisé s'estableix que tots els aspirants hauran de presentar la sol·licitud d'inscripció, el full d'autobaremació i la documentació acreditativa de la possessió dels requisits de titulació i dels mèrits al·legats, si no consten inscrits al Registre de Personal, en el termini de 10 dies hàbils comptats des de l'endemà al de la publicació de la Resolució. Finalitza dit apartat indicant que els mèrits que no consten inscrits i que no s'acrediten del mode establit en l'apartat cinqué, no es valoraran.  
El recurrent presenta sol·licitud d'inscripció en la borsa de treball, en data 26 de març de 2007, i acompanya full d'autobaremació, si bé aquesta està sense omplir, i no hi figura cap puntuació.  
Posteriorment, en data 2 d'abril de 2007, el recurrent remet a la Comissió de Seguiment de Borses d'Ocupació Temporal la documentació que no va aportar dins del termini i la forma escaient.  
En la Sentència 144/2006, de 17 de març, de la Sala Contenciosa Administrativa el Tribunal Superior de Justícia de Castella-la Manxa, respecte d'un cas semblant a què es presenta en aquest Recurs, «En el cas d'absència de documents, sent preceptiva l'aportació d'aquests en un termini determinat, la conclusió de l'òrgan de valoració no té per què ser una altra que la d'entendre que, o bé el requisit material no es compleix o bé no és possible a l'interessat la seua acreditació en forma».  
Afig també aquesta Sentència que, en processos competitius com el d'actuacions, el compliment estricte dels deures procedimentals pels participants és clau en la viabilitat del sistema.  
De conformitat amb tot allò que s'ha exposat, en exercici de les competències atribuïdes per la disposició addicional onze del Text Refós de la Llei de la Funció Pública Valenciana, segons la redacció donada per l'article 47de la Llei 9/2001, de 27 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana, i pel Decret 122/2007, de 27 de juliol, del Consell, pel qual s'aprova el Reglament Orgànic i Funcional de la conselleria de Justícia i Administracions Públiques, resolc:  
Desestimar el recurs de reposició interposat per Enrique Boix Arnandis, pels fonaments de dret exposats en el cos de la present Resolució.  
Contra aquesta resolució, que posa fi a la via administrativa, es podrà interposar recurs contenciós administratiu davant del Jutjat Contenciós Administratiu de València o aquell en la circumscripció del qual tinga el recurrent el seu domicili, en el termini de dos mesos, comptats des de l'endemà de la seua notificació, de conformitat amb el que establixen l'article 116.2n de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, i els articles 8, 14 i 46 e la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjuí que s'utilitze qualsevol altra via que es considere oportuna».  
València, 16 de gener de 2008.- El director general d'Administració Autonòmica: Pedro Javier García Ribot.